CELEX: 22004D0077
Language: sk
Date: 2004-06-08 00:00:00
Title: 2004/77/: Rozhodnutie Spoločného výboru EHP č. 77/2004 z 8. júna 2004, ktorým sa mení a dopĺňa príloha XIII (Doprava) k Dohode o EHP

25.11.2004   
            
            
               SK
            
            
               Úradný vestník Európskej únie
            
            
               L 349/36
            
         
      ROZHODNUTIE SPOLOČNÉHO VÝBORU EHP
   
   č. 77/2004
   z 8. júna 2004,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Nariadenie (ES) Európskeho parlamentu a Rady č. 1726/2003 z 22. júla 2003, ktorým sa mení a dopĺňa nariadenie (ES) č. 417/2002 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom (2) sa má začleniť do dohody,
            
         ROZHODOL TAKTO:
   Článok 1
   Do bodu 56m (nariadenia (ES) Európskeho parlamentu a Rady č. 417/2002) sa v prílohe XIII k dohode dopĺňa táto zarážka:
   
               „—
            
            
               
                  32003 R 1726: Nariadenie (ES) Európskeho parlamentu a Rady č. 1726/2003 z 22. júla 2003 (Ú. v. EÚ L 249, 1.10.2003, s. 1).“
            
         Článok 2
   Texty nariadenia (ES) č. 1726/2003 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie sú autentické.
   Článok 3
   Toto rozhodnutie nadobúda účinnosť 9. júna 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 8. júna 2004
      
         
            Za Spoločný výbor EHP
         
         
            predseda
         
         S. GILLESPIE
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 249, 1.10.2003, s. 1.
   
      (3)  Nie sú uvedené žiadne ústavné požiadavky.